Byens Hus Mørke

Tape Steet Art - Phuc Van Dang
2021-03-16 | Byens Hus, Ebeltoftvej 7 st, Mørke, 8544
Phuc Van Dang omdanner Byens Hus til Tape Street Art
Hele dagen arbejder han på at lave et værk i huset.
Man er velkommen til at gå forbi og se ham arbejde.

Kl 17.00 er der fernisering på pladsen foran Byens Hus. (Pga Covid 119 må vi maks være 25 personer)
Phuc Van Dang fortæller om sin kunst og sine tanker om Mørke

Tilmelding for medlemmer af Byens Hus
Pga de nuværende regler for Covid 19 må vi kun samle medlemmer af Byens hus i et antal af 25 personer
Tilmeld dig her med navn.

Navn

Fornavn

Efternavn

//
Tape street art er gadekunst lavet af tape. Det startede i 80’erne, hvor nogle grafittimalere besluttede at finde alternativer til spraydåser, og siden årtusindskiftet er det blevet mere og mere populært.
Udover at være overraskende smukt og originalt har tape street art også den store fordel, at det er nemt, hurtigt og lydløst at installere.
Desuden behøver man ikke at beskytte de genstande, som er ved siden af, fordi der ikke kommer malerklatter.
Det er nemt at fjerne igen, hvilket gør det ideelt til midlertidige kunstinstallationer og events.
Tape art er ikke bare statisk og i 2D. Det kan kombineres med videoprojektioner, skulpturer, lysperformance og andre kunstneriske udtryk.

PHUC VAN DANG //
Phuc Van Dang er født i Vietnam og kom til Danmark i 1981. Han studerede grafisk design og har arbejdet med design og koncept- og produktudvikling. I dag bruger han denne baggrund i sit alsidige arbejde som kunstner, hvor han udforsker temaer som identitet, tilhørsforhold, menneskets natur og socialt engagement, og som kulturel facilitator skaber han nye forbindelser mellem kunst, design og storytelling. Han har udstillet både i Denmark og i udlandet: Norge, Japan, Spanien, USA, Vietnam, Cambodia. Derudover har han deltaget med live painting ved musikfestivaler, street art-festivaler, Fashion Week og forskellige events.
Han har gennem mange år arbejdet med den sorte streg og bruger kun sort maling i sine vægmalerier og mindre værker. Det begrænsede farvevalg er imidlertid ikke en reduktion, men nærmere en intensivering – den sorte farve er dyb og mættet, uden spor af farvevariation og synlige penselstrøg, og hans næsten meditative fokus i arbejdet bliver et billede på at være til stede i øjeblikket. Den sorte streg kan ses som en fortolkning af skyggerne i livet; i en skygge ligger både fortiden, nutiden og fremtiden. Hans værker er en fusion af streetart, maleri og design, og han skildrer menneskelige forhold, følelser og natur gennem visuelle fabler i en balance mellem det abstrakte og det genkendelige.

Hjemmeside:
www.phucvandang.com
Instagram:
www.instagram.com/phucisme
Street Art
https://www.youtube.com/watch?v=RULVht2fRpk&t=8s

Træklatring i Mørke!
2021-04-03 10:00 - 16:00 (Europe/Copenhagen) | Byens Hus, Ebeltoftvej 7 st, Mørke, 8544
Vi hedder Nana og Astrid (uddannet træklatreinstruktør). Vi synes træklatring er sjovt, udfordrende og giver spændende naturoplevelser. Vi kan godt lide at føle suset i maven, når vi kommer højt op, og at nyde udsigten fra toppen af trækronen.

I påskeferien giver vi dig og din familie mulighed for at prøve træklatring. Både børn og voksne er velkomne, og I behøver ikke have erfaring med klatring. Der vil også være mulighed for at gå på line på en slackline spændt ud mellem to træer.

I kan tilmelde jer i grupper af op til 5 personer, og det er oplagt at tilmelde jer sammen som familie. Der kan være en gruppe pr. Tidsrum.

1) Kl. 11.00-11.45
2) Kl. 12.00-12.45
3) Kl. 12.15-13.00
4) Kl. 13.15-14.00

I tilmelder jer ved at skrive en e-mail til Astrid på astridlund12@gmail.com.
Angiv ønsket tidsrum og antal deltagere, samt alder for dem der ønsker at klatre.

Pris: 30 kr. pr. person.
Sted: Mørke – præcis lokation oplyses senere.
Dato: Lørdag den 3. April.

Passende påklædning er varmt, praktisk tøj der gerne må blive beskidt, og gerne handsker. Vi bruger altid hjelme, når vi klatrer, og vil derfor bede jer medbringe cykelhjelm el. lignende.

I træklatring bruger vi reb, seler og hjelme, og får derved en sikker oplevelse i højderne. Vi vil dog gøre opmærksom på, at deltagelse er på eget ansvar, så tjek om din ulykkesforsikring dækker træklatring.

Vi glæder os,
Mvh. Astrid og Nana

Fællesmøde / Generalforsamling i Byens hus
2021-04-14 19:00 - 21:00
Indkaldelse til fællesmøde / generalforsamling i Byens Hus 2021
I henhold til vedtægterne for Byens Hus indkaldes hermed til ordinær generalforsamling
Onsdag d. 14 april 2021 kl. 19,00
Denne gang afholdes generalforsamlingen online pga. de nuværende Covid-19 restriktioner.
Link til mødet findes på Byens Hus hjemmeside: 8544moerke.dk
Tjek gerne ind i mødet i god tid. Afstemninger sker virtuelt.
Dagsorden i.h.t. vedtægter:

Valg af dirigent.
Formandens årsberetning.
Fremlæggelse og godkendelse af regnskab for Byens Hus.
Valg til bestyrelsen for Byens Hus Mørke..
Valg af revisor.
Fastsættelse af årligt medlemskontingent for Byens Hus.
Behandling af indkomne forslag.
Eventuelt.

Fællesmøder er åbne for alle i Mørke lokalområde, men stemmeret har alene medlemmer.
Forslag til generalforsamlingen kan sendes til formanden på byenshus@8544moerke.dk senest 31-3-2021.
Vel mødt til generalforsamlingen
På bestyrelsens vegne

Rasmus Scharling Toft

Privat begivenhed
2021-04-29 15:00 - 2021-04-30 23:30 | Byens Hus, Ebeltoftvej 7 st, Mørke, 8544
Byens Hus er lukket for andre

Mørke Distriktsråd
2021-06-03 19:00 | Multisalen – Byens Hus, Ebeltoftvej 7 st, Mørke, 8544
Møde i Mørke Distriktsråd

Byens Hus best.
2021-06-09 08:00 - 17:00, 2021-06-23 19:00 - 21:00 | Multisalen – Byens Hus, Ebeltoftvej 7 st, Mørke, 8544
Byens Hus bestyrelse holder møde.
Har du forslag eller ideer til Byens hus så skriv til :
byenshus@8544moerke.dk

Privat
2021-06-12 12:00 - 2021-06-14 10:00, 2021-06-19 12:00 - 2021-06-20 23:30, 2021-08-28 12:00 - 2021-08-29 10:00
Privat begivenhed

Bogautomat i Byens Hus i Mørke
2021-07-08 17:00 - 18:00 | Byens Hus, Ebeltoftvej 7 st, Mørke, 8544
Den 8. juli bliver det endnu lettere for borgere i Mørke at benytte et bibliotek. Da indvies nemlig en spritny bogautomat i Byens Hus, hvor bøger og andet godt fra Syddjurs Bibliotek kan lånes og afleveres.
Indvielsen af bogautomaten finder sted torsdag d. 8. juli kl. 17-18, hvor alle er velkomne til grillpølser, øl og sodavand. Og naturligvis også til at låne en bog eller to

Byens Hus Bestyrelse
2021-08-11 19:00 - 21:00 | Multisalen – Byens Hus, Ebeltoftvej 7 st, Mørke, 8544

Søfuglevejene General forsamling
2021-08-12 18:00 - 22:00 | Byens Hus, Ebeltoftvej 7 st, Mørke, 8544
Søfuglevejene holder møde

Koncert og spisning: HP Lange Trio
2021-08-26 18:00 - 21:30 | Byens Hus, Ebeltoftvej 7 st, Mørke, 8544
HP Lange giver en ny koncert i Byens Hus nu som trio.
Der er både fortolkning af amerikansk Cajun mad og musik
HP Lange Trio leverer et unikt mix af blues-baseret amerikansk folkemusik.
Og inden musikken leverer HP Lange , Gumbo fra Louisiana
Spisning kl 18.00 og koncerten starter ca 19.30
Køb billetter til spisning og koncert her

Arrangementet er støttet af Syddjurs Kommune

Countryblues meets mountain music. Dette kunne være en undertitel på denne efterhånden erfarne trio. Egne sange og sange fra traditionen spillet på guitarer, fiddle, banjoes og bas.
Det seneste album ”I feel fine” har netop modtaget en Danish Music Award for årets bedste blues udgivelse i 2019.
I mere end 30 år har HP Lange været bluesmusiker på landevejen. Han har modtaget hvad der er af priser på den danske bluesscene, og er med 11 cd-udgivelser bag sig efterhånden en veteran på musikscenen i Danmark. Den noget yngre Niels Bonefaas har baggrund i oldtime musikken. Han søger hvert år mod USA for inspiration og for at optræde på de store amerikanke oldtime og bluegrass festivaller. Dave Stevens strandede i Danmark efter turne med britiske ”Paul Lamb The King Snakes”. Siden har har spillet bas hos en række andre danske bluesmusikere.

Sammen leverer trioen et unikt mix af blues-baseret amerikansk folkemusik.

Udstilling: Ida-Marie Duus Peitersen
2021-09-02 - 2021-10-31
Billedkunstner og medejer af Butik Zærlig Bettina Jensen, billedkunstner Lili Nielsen, tekstil og grafisk designer Anni Graversen samt keramiker Eva Thomsen er initiativtagere til skiftende udstillinger i Byens Hus Mørke. Udstillingsudvalget har af flere omgange forsøgt at få gang i udstillingerne, men da Byens Hus har været lukket ned pga. af Corona, er flere planlagte udstillinger taget af plakaten igen. Nu glæder det udstillingsudvalget at de langt om længe kan byde Ida-Marie Duus Peitersen velkommen i Byens Hus Mørke.
Udstillingsudvalget ønsker at vise mangfoldigheden inden for kunst. Alle – amatører eller professionelle, børn eller voksne – er velkomne til at kontakte udstillingsudvalget, hvis de har lyst til at udstille deres kunst. Huset råder over en 6 meter lang gallerigang med spots samt 5 meter væg i cafeen. Derudover er der en montre til tredimensionelle værker. Udstillingskalenderen for 2021 er fyldt op med spændende udstillinger.
Næste udstiller er Ida-Maries Duus Peitersen – hendes billeder kan ses fra den 2.9.2021 til den 31.10.2021.
Fernisering 2.9.2021 kl. 19-21. Alle er velkomne.
På ferniseringsdagen vil ”Den Glade Isbil” holde ved Byens Hus i samme tidsrum.

Ida-Marie Duus Peitersen fra Mørke er autodidakt maler og har malet de sidste 40 år.
Ida Marie maler for at glæde sig selv og andre med f.eks. stemningsmættede akvareller fra 20’ernes København. Hun bruger ofte gamle fotos som forlæg, og har genmalet og genfortolket en del af maleren Paul Fischers egne foto.
Dyremalerierne er en munter adspredelse.
Inden for de sidste par år er Ida-Marie begyndt at lave keramik. Hun har indrettet værksted på bopælen i Mørke. De keramiske værker vil desuden være udstillet i montren.
Byens Hus Mørke, Ebeltoftvej 7, 8544 Mørke er et åbent hus for medlemmer og vil være et levende hus med forskellige arrangementer.
Ferniseringstraktementet er sponsoreret af MIN KØBMAND MØRKE

SMAG MØRKE: Fermenteringsworkshop med JORDISK – for børn og voksne.
2021-09-25 13:00 - 18:00 | Byens Hus, Ebeltoftvej 7 st, Mørke, 8544
Lyder det skørt at skulle massere kål? Eller at passe et glas med snittet kål, som var det en stueplante?
Det gør det måske, men ikke så meget desto mindre, er det sådan man laver sauerkraut.
Dette – og fermentering i det hele taget – vil JORDISK komme og fortælle meget mere om i Byens Hus i Mørke. Derudover skal vi hver især lave vores helt egen unikke sauerkraut med friske økologisk kål fra Syddjurs i samspil med alverdens krydderier.
Krauten kan du herefter tage med hjem og passer til er klar til at komme på din hotdog, på kartoffelmaden eller som tilbehør til din livret.
Så tag dine forældre under armen, og kom til en lærerig eftermiddag, hvor omdrejningspunktet vil være levende mad og hvorfor det er sundt for både jorden, naturen og dig.
Pris: 75 kr.
Arrangementet er støttet af Syddjurs Kommune
Foto: Kasper Palsnov

Mørke Børnehus
2021-10-01 | Byens Hus, Ebeltoftvej 7 st, Mørke, 8544
Mørke Børnehus bruger Byens Hus

Big Bang og det usynlige univers - Offentlig foredrag i naturvidenskab
2021-10-05 19:00 - 21:00 | Multisalen – Byens Hus, Ebeltoftvej 7 st, Mørke, 8544
Mørkt stof og mørk energi udgør 95 % af universet, men vi ved faktisk ikke hvad det er. Uden det mørke stof ville vi, og livet, imidlertid ikke eksistere. Løfter den nyeste forskning i kosmologi sløret for hvad det usynlige univers egentligt består af?

Professor i astronomi Steen Hannestad, Institut for Fysik og Astronomi, Aarhus Universitet

Yngre med årene- Offentlig foredrag i naturvidenskab
2021-10-12 19:00 - 21:00 | Byens Hus, Ebeltoftvej 7 st, Mørke, 8544
Forskning viser at ikke bare din livsstil, men også livsindstilling, er med til, i et vist omfang, at bestemme om du vil dø som en rask 90-årig eller som en syg 80- årig. Du kan forsinke aldringen af dine celler og dermed af din krop.

Professor Bente Klarlund Pedersen, Københavns Universitet, overlæge på Rigshospitalet og leder af Center for Aktiv Sundhed

Tid: 19:00 – 21:00 Sprog: dansk Entré: 0 kr.

Etablering af Bofællesskab i Mørke.
2021-10-13 20:00 - 21:30 | Multisalen – Byens Hus, Ebeltoftvej 7 st, Mørke, 8544
Kunne I tænke jer, at være med i etableringen af et nyt bofællesskab i Mørke?
Er du en ildsjæl, som drømmer om at sætte dit præg på dit kommende bofællesskab?
Så kom med til opstarsteventet.

Formålet med Bofællesskab i Mørke er at lave en proces, hvor det bliver nemmere for den private at være med i udviklingen af et bofællesskab – fra start til slut. Vi søger derfor nogen der er har lyst til at være med i sådan en proces og bo i et bofællesskab, som de har været med til at sætte et stort præg på. Det er på ingen måde bindende og man må hoppe fra processen igen, hvis det ikke er noget for en alligevel.

Dette er et opstartsevent, som vil blive efterfulgt at endnu et event i efteråret. Følg med i Facebookgruppen: https://www.facebook.com/groups/1485201181836280/?notif_id=1632314173865180&notif_t=group_milestone&ref=notif

Tilmelding på mail til bofaellesskab.moerke@gmail.com skriv et par ord i mailen hvorfor du er interesseret.
Der er 50 pladser efter først til mølle princippet.

Tøv endelig ikke med at kontakte os, hvis du har spørgsmål eller kommentar til projektet (Tobias: 23306400)

Vi glæder os til at se jer den 13 oktober.

Kathrine Fønss og Tobias From
Oplevelsesøkonomer i projekt hos Flæks.

SMAG MØRKE: VIN - SJASK i Byens Hus i Mørke
2021-10-15 19:30 - 21:30 | Byens Hus, Ebeltoftvej 7 st, Mørke, 8544
I Sjask tager vi udgangspunkt i de nordiske bønders vintraditioner og laver derfor vin på alt andet end druer. Æbler, blommer og sågar pastinakker er i flere hundrede år blevet brugt til at fremstille smukke vine. Vores mission er ikke kun at genopdage de gamle traditioner, vi ønsker også at forny metoder og smag, så vinene passer til nutidens munde: Frisk, Sjasket, Naturvin – Ja tak!
Til Sjask smagning i Byens hus d. 15 oktober 2021, kl 19.30 vil Sjask præsentere 6 smagfulde og nye vine og cider – endvidere vil der være en lille gastronomisk anretning i forbindelse med smagningen af Sjask’ flagskib: Pastinakvin.
Vi ser frem til en munter og sjasket aften i Byens Hus.
Du tilmelder dig på e-mail: hej@sjask.vin
Pris: 125 kr (betaling sker med Mobilepay ved indgangen).
Arrangementet er støttet af Syddjurs Kommune
Hjemmeside: sjask.vin
Instagram: https://www.instagram.com/sjask.vin/
Facebook: https://www.facebook.com/SJASK-109492501358331
Se mindre

Pandemier i de sidste 200 år - Offentlig foredrag i Naturvidenskab
2021-10-26 19:00 - 21:00 | Byens Hus, Ebeltoftvej 7 st, Mørke, 8544
Hvad kan vi lære af at kigge tilbage i historien på de store epidemier og pandemier – fx pesten, spansk syge, kopper, kolera og mæslinger? Nye matematiske modeller giver os indsigt i hvordan fremtidige epidemier udvikler sig – herunder covid-19-pandemien.

Professor i folkesundhed Lone Simonsen, Institut for Naturvidenskab og Miljø, Roskilde Universitet

HALLOWEEN i Mørke
2021-10-30 11:00 - 15:00 | Byens Hus, Ebeltoftvej 7 st, Mørke, 8544
Kom til en (u)hyggelig HALLOWEEN-GRÆSKAR-dag med FDF Mørke.
Alle børn (og barnlige sjæle) inviteres til HALLOWEEN-arrangement ved Byens hus, lørdag d. 30. oktober kl. 11.00 til ca. 14.00/15.00.
Vi skærer ca. 100 flotte (u)hyggelige HALLOWEEN-græskar til at pynte hele vores hovedgade. Medbring gerne redskaber hertil, hvis du har. Og kom meget gerne udklædt.
Alt imens vi bager pandekager på bål og drikker varm kakao.

Når alle græskar er flotte og færdige, sætter vi dem op langs med hovedgaden med lys i, så de kan pynte vores by til HALLOWEEN.

Pris: 25 kr på MobilePay 50543 – som går til FDF’s aktiviteter.
Tag en ven – veninde – storebror eller lillesøster med, og dine forældre, som sikkert gerne vil hjælpe til, mens de nyder en kop kae.
Mange (u)hyggelige hilsner fra FDF Mørke

Særudstilling af Ulrik Nørgaard Jensen i Byens Hus Mørke
2021-11-04 19:00 - 21:00 | Byens Hus Kunstudvalg, Ebeltoftvej 7, Mørke, 8544, Danmark
Særudstilling af Ulrik Nørgaard Jensen
i Byens Hus Mørke fra 4. november – 10. december 2021
Udstillingsudvalget glæder sig til at byde Ulrik Nørgaard Jensen velkommen til at udstille sine digitale og analoge malerier i Byens Hus Mørke.
Titlen ”Billeder i Mørke” er dobbelttydig, da den også refererer til Ulriks arbejdsproces.
Fernisering 4.11.2021 kl. 19-21 – alle er velkommen.
Kunstfotograf Henrik Thomsen fra Voldum holder åbningstalen ved ferniseringen.
Malerierne er direkte udtræk fra underbevidstheden, og processen er kaotisk og intuitiv, fortæller Ulrik. Når arbejdet står på, har han ingen anelse om, hvor tingene ender.
De store følelser kommer ofte i spil på kanvassen når Ulrik arbejder. Det handler om kærlighed, frygt, vrede, begær, afmagt osv. Indimellem træder den sociale indignation og bekymringen for verdens tilstand også tydeligt frem. Ulrik arbejder med kontraster og klar kolorit. Der vil naturligvis kunne findes eksempler, hvor det modsatte gør sig gældende.
De digitale malerier fremstilles kun i 3 eksemplarer og alle signeres og nummereres. Trykkene vil være forskellige i enten størrelse, toning eller materiale. Det enkelte billede er således unikt. Der arbejdes med 12-14 forskellige apps/layout-programmer, for at nå frem til det ønskede udtryk i billederne, med udgangspunkt i en blank skærm, en stregtegning, et billede eller en spændende form. Arbejdet pågår over flere dage, nøjagtig som var det et akrylmaleri.
Ulriks værker har tidligere været udstillet på messer, caféer, i offentlige bygninger og private virksomheder. Man kan beskue udvalgte akrylmalerier, digitale malerier og tegninger i Randers Kunsthus, Middelgade 2, Randers C. Med mellemrum ændres udstillingen, så de seneste arbejder altid er repræsenteret.

Ferniseringstraktementet er sponsoreret af MIN KØBMAND i Mørke.

Aflyst i Mørke Offentlig foredrag: Den inderste kerne
2021-11-09 19:00 - 21:00 | Byens Hus, Ebeltoftvej 7 st, Mørke, 8544
Vi bliver desværre nød til at aflyse arrangementet i Byens Hus

Hør om den danske seismolog Inge Lehmanns liv og forskningskarriere. Herunder hvordan hun vha. seismiske trykbølgers hastighedsfordeling blev verdensberømt ved at opdage at Jorden har en indre kerne og at Jordens indre dermed er tredelt og ikke todelt.

Forfatter Lotte Kaa Andersen og professor i geofysik David Lundbek Egholm, Aarhus Universitet

Børnekulturdag - "Hemmeligheder"
2021-11-12 17:00 - 20:00 | Byens Hus, Ebeltoftvej 7 st, Mørke, 8544
Kom til Børnekulturnat i Mørke, hvor der vil være sjove aktiviteter for hele familien. Det bliver en hyggelig aften med masser af hemmeligheder!

Medaljeforfalskeriet

Som regel tager det evigheder før dronningen opdager hvor fantastisk man er og giver
én en medalje. Det er både nemmere og hurtigere at lave sin egen. Og den bliver også flottere end dem dronnin- gen deler ud. Men det skal være en hemmelighed, og i Medaljeforfalskeriet har vi en formidabel løgnegenerator, hvor vi tjekker om du har en troværdig historie klar, når folk spørger hvordan du har fået din medalje.

Mad og stafet med FDF

Tag på opdagelse med FDF Mørke, som har planlagt en spændende stafet i området. Det vil blive både sjovt og hyggeligt for hele familien. Det vil også være mulighed for at samles om bålet til en lille bid mad.

Varighed: kl. 17:00-20:00 Byens Hus, Ebeltoftvej 7 For børnefamilier
Gratis og uden tilmelding

Fællessang
2021-11-15 20:00 - 21:00 | Byens Hus, Ebeltoftvej 7 st, Mørke, 8544
Kom til fællessang.
Vi synger årstidssange. Både de nye og de gamle.
Peter spiller for på klaver til en times fællessang.
Program:
kl 20.00- 21.00 Sang i Byens Hus multisal.
Dørene åbner kl 19.30
Mulighed for at købe kaffe etc i caféen (mobilepay)

Medbring godt humør og sanglyst.

Aflyst!!! Koncert: Michel Belli Trio
2021-11-19 20:00 - 22:00 | Byens Hus, Ebeltoftvej 7 st, Mørke, 8544
Koncerten aflyses.

Arrangementet er støttet af Syddjurs Kommune og Liv i Forsamlingshusene

Offentlig foredrag: Vores cellers saltbalance
2021-11-23 19:00 - 21:00 | Byens Hus, Ebeltoftvej 7 st, Mørke, 8544
Vores celler er helt afhængige af salt. I cellernes membraner sidder en lillebitte nanomaskine – kaldet natrium-kalium- pumpen – som omhyggeligt sorterer forskellige saltioner. De seneste års forskning har vist at fejl i pumpen medfører sjældne sygdomme.

Lektor i molekylærbiologi Hanne Poulsen, Institut for Molekylærbiologi og Genetik – Neurobiologi, Aarhus Universitet.

Tid: 19:00 – 21:00
Sprog: dansk
Entré: 0 kr.
Bemærk: foredraget er en opdateret udgave af foredrag fra efteråret 2016.

SMAG MØRKE: Myrki – Gå julen i møde med god gammeldags ølsmagning.
2021-11-27 16:30 - 18:00 | Byens Hus, Ebeltoftvej 7 st, Mørke, 8544
Byens Hus er så heldige at have et vaskeægte bryggeri i baghaven.
Det udnytter vi selvfølgelig og inviterer igen Michael fra Myrki Bryghus forbi til en humlet eftermiddag i øllens tegn.
Hvis gæren arter sig, vil der være både Myrki klassikere og diverse højtids øl, der tvinger sanserne i julestemning. Det bliver hyggeligt, det bliver vådt og det bliver velsmagende.
Pris: 75 kr.

Arrangementet er støttet af Syddjurs Kommune
